《紫笑》
宋代·喻良能

表里俱秾紫，冬春独擅青。
每蒙天一笑，不与素同馨。
风味撩吟笔，芳非入画屏。
几番饶睡思，闻此洒然醒。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。